शेराथांग
शेराथांग (Sherathang) भारत के सिक्किम राज्य के पूर्व सिक्किम ज़िले में स्थित एक शहर है। यह नाथुला (दर्रे) के पास है, जिसके पार तिब्बत है, जहाँ चीन का नियंत्रण है। यहाँ भारत-चीन व्यापार के लिए एक केन्द्र बनाया गया है।
नुब्रा नदी
नुब्रा नदी (Nubra River) भारत के लद्दाख़ क्षेत्र की नुब्रा घाटी में बहने वाली एक नदी है। यह सियाचिन हिमानी में लगभग 5,753 मीटर की ऊँचाई पर उत्पन्न होती है और काराकोरम पर्वतमाला व साल्तोरो पर्वतमाला के बीच दक्षिणपूर्व दिशा में लगभग 80 किमी बहकर दिस्कित के समीप श्योक नदी में विलय हो जाती है। जिस क्षेत्र में यह बहती है वह नुब्रा घाटी कहलाता है।